b'\n_START_ARTICLE_\nWikang Yidis\n_START_PARAGRAPH_\nAng Yidis (\xd7\x99\xd7\x99\xd6\xb4\xd7\x93\xd7\x99\xd7\xa9, yidish) ay isang wikang Hermaniko na sinasalita ng mahigit-kumulang tatlong milyong tao sa daigdig, karamihan mga Hudiyong Ashkanazi. Bago ng Sho\xe2\x80\x99a mayroon itong mahigit-kumulang 12 milyon mananalita, ang pinakamarami sa silangang Europa._NEWLINE_Ang mismong pangalang yidish ay ang Yidis ng "Hudyo" (ikompara sa j\xc3\xbcdisch ng Aleman) at maaaring pinaikling anyo ng yidishtaytsh (\xd7\x99\xd7\x99\xd6\xb4\xd7\x93\xd7\x99\xd7\xa9\xd6\xbe\xd7\x98\xd7\xb2\xd6\xb7\xd7\x98\xd7\xa9), o \xe2\x80\x9cAlemang Hudyo\xe2\x80\x9d.\n_START_SECTION_\nPangnagdaang pandiwari\n_START_PARAGRAPH_\nEkstensibo ang paggamit ng pangnagdaang pandiwari sa Yidis. Binubuo ng karamihan ng mga pandiwa (pandiwang mahihina) ang kanilang pangnagdaang pandiwari sa pagdagdag ng -\xd7\x92\xd7\xa2 at \xd7\x98- sa stem, hal. \xd7\x92\xd7\xa2\xd7\xa7\xd7\xb1\xd7\xa4\xd6\xbf\xd7\x98 gekoyft \xe2\x80\x98binili.\xe2\x80\x99 Gayunman, may isa rin pangkat ng mga padiwa, mga tinatawag na pandiwang malalakas, na binubuo ang pangdagdaang pandiwari gamit ng -\xd7\x92\xd7\xa2 at \xd7\xa0-, at kasama ng pagbabago ng patinig, hal. \xd7\x92\xd7\xa2\xd7\x94\xd7\x90\xd6\xb8\xd7\x9c\xd7\xa4\xd6\xbf\xd7\x9f geholfn \xe2\x80\x98tinulungan\xe2\x80\x99 mula sa stem na -\xd7\x94\xd7\xa2\xd7\x9c\xd7\xa4\xd6\xbf helf- \xe2\x80\x98tulungan.\xe2\x80\x99 Hindi mahuhula ang pag-iba ng patinig at kinakailangan itong isaulo._NEWLINE_Walang paraan para matiyak mula sa anyong pawatas kung ang isang pandiwa ay malakas o mahina.\n_START_SECTION_\nMga panahon\n_START_PARAGRAPH_\nHindi na ginagamit sa Yidis ang pagnagdaang panahunan; ginagamit na sa halip ang pangnagdaang pandiwari, binubuo ng mga angkop na anyo ng \xd7\x94\xd7\x90\xd6\xb8\xd7\x91\xd7\x9f hobn o \xd7\x96\xd7\xb2\xd6\xb7\xd7\x9f zayn at ng pagnagdaang pandiwari ng pandiwa. Ilang mga pandiwa ang ginagamit ang \xd7\x94\xd7\x90\xd6\xb8\xd7\x91\xd7\x9f \xe2\x80\x98hobn\xe2\x80\x99, habang ang iba naman ay ang ginagamit ang \xd7\x96\xd7\xb2\xd6\xb7\xd7\x9f \xe2\x80\x98zayn\xe2\x80\x99.'